ລັດຖະມົນຕີໂຊມາເລຍ ເສຍຊີວິດ ໃນການໂຈມຕີສະລະຊີບ
ກຸ່ມກະບົດ al-Shabab ອ້າງເອົາຄວາມຮັບຜິດຊອບ ໃນການສັງຫານ ລັດຖະມົນຕີກະຊວງພາຍໃນ ຂອງໂຊມາເລຍ
ກຸ່ມກະບົດ al-Shabab ໃນໂຊມາເລຍໄດ້ອ້າງເອົາຄວາມ ຮັບຜິດຊອບກ່ຽວກັບການໂຈມຕີສະລະຊີບ ທີ່ເຮັດໃຫ້ລັດ ຖະມົນຕີກະຊວງພາຍໃນຂອງໂຊມາເລຍເສຍຊີວິດໄປນັ້ນ ເຈົ້າໜ້າທີ່ທ່ານນຶ່ງກ່າວວ່າທ່ານ Abdi Shakur Sheikh Hassan ໄດ້ເສຍຊີວິດທີ່ເຮືອນຂອງທ່ານໃນນະຄອນຫຼວງ ໂມກາດິສຊູ ໃນລະຫວ່າງການປະຊຸມກັບພວກເພື່ອນຮ່ວມ ງານ ນອກນັ້ນຍັງມີອີກຫຼາຍໆຄົນໄດ້ຮັບບາດເຈັບ ເຈົ້າໜ້າທີ່ຮັກສາຄວາມສະຫງົບແລະຜູ້ທີ່ເຫັນເຫດການເວົ້າ ວ່າ ແມ່ຍິງຄົນນຶ່ງ ທີ່ເຊື່ອກັນວ່າເປັນຍາດພີ່ນ້ອງຂອງທ່ານ Hassan ໄດ້ບີບຄະນວນລະເບີດໃຫ້ແຕກຂຶ້ນ ຢູ່ທີ່ເຮືອນຂອງທ່ານ ນາຍົກລັດຖະມົນຕີ Mohammed Abdullah Mohammed ກ່າວຕໍ່ວີໂອເອພາກພາສາ ໂຊມາເລຍວ່າ ການໂຈມຕີທີ່ວ່ານີ້ເປັນການກະທຳທີ່ໂຫດຫ້ຽມແລະບໍ່ແມ່ນອິສລາມ